Тренерымрэ гъэсэнымрэ къыхожаныкI
Кърым Республикэм хыхьэ Евпаторие къалэм дэт «Эволюция» спорт центрым щекIуэкIащ пауэрлифтингымкIэ Урысей Федерацэм и кубокыр къэхьыным ехьэлIа зэхьэзэхуэ. Саугъэтхэм щIэбэнащ зи узыншагъэм ныкъусаныгъэ зиIэ къэралым и щIыналъэ 42-м икIа спортсмени 150-м щIигъу.
Къэбэрдей-Балъкъэрым щыщу зэхьэзэхуэм хэта Кугъуэт СулътIан (килограмм 72-м нэблагъэ) къиIэтащ килограмми I60-рэ зи хьэлъагъ щтангэр икIи дыжьын медалыр къихуагъэфэщащ.
Зи хьэлъагъыр килограмм 54-м нэблагъэхэм я зэпеуэм домбеякъ медалыр щызэригъэхьащ Къарэмырзэ Мухьэмэд. Абы къиIэта штангэр килограмм 75-рэ хъурт.
Кугъуэт СулътIан КъБР-м СпортымкIэ и министерствэм и спорт-адаптивнэ школым и тренерщ. Къарэмырзэ Мухьэмэд и гъэсэнщ.
Къэхъун Бэч.
